**DĖL DARBŲ VYKDYMO ROKIŠKIO RAJONO SAVIVALDYBĖS VIETINĖS REIKŠMĖS KELIUOSE IR JŲ APSAUGOS ZONOSE, BEI NAUDOJIMOSI ŠIAIS KELIAIS KAI JAIS LAIKINAI RIBOJAMAS SUNKIASVORIO TRANSPORTO EISMAS,**

**TVARKOS APRAŠO PATVIRTINIMO**

2022 m. spalio 28 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 6 straipsnio 32 punktu, 16 straipsnio 2 dalies 36 punktu, Lietuvos Respublikos kelių įstatymo 13 str., Rokiškio rajono savivaldybės taryba nusprendžia:

 1. Patvirtinti Darbų vykdymo Rokiškio rajono savivaldybės vietinės reikšmės keliuose ir jų apsaugos zonose, bei naudojimosi šiais keliais kai jais laikinai ribojamas sunkiasvorio transporto eismas, tvarkos aprašą (pridedama).

 2. Darbų vykdymo Rokiškio rajono savivaldybės vietinės reikšmės keliuose ir jų apsaugos zonose, bei naudojimosi šiais keliais kai jais laikinai ribojamas sunkiasvorio transporto eismas, tvarkos aprašą skelbti savivaldybės interneto svetainėje [www.rokiskis.lt](http://www.rokiskis.lt).

 3. Šį sprendimą skelbti Teisės aktų registre.

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Algirdas Kulys

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL DARBŲ VYKDYMO ROKIŠKIO RAJONO SAVIVALDYBĖS VIETINĖS REIKŠMĖS KELIUOSE IR JŲ APSAUGOS ZONOSE, BEI NAUDOJIMOSI ŠIAIS KELIAIS KAI JAIS LAIKINAI RIBOJAMAS SUNKIASVORIO TRANSPORTO EISMAS,TVARKOS APRAŠO PATVIRTINIMO“**

**AIŠKINAMASIS RAŠTAS**

**Sprendimo projekto tikslai ir uždaviniai.** Sprendimo projektu siūloma patvirtinti Darbų vykdymo Rokiškio rajono savivaldybės vietinės reikšmės keliuose ir jų apsaugos zonose, bei naudojimosi šiais keliais kai jais laikinai ribojamas sunkiasvorio transporto eismas, tvarkos aprašą (toliau – Aprašas).

**Teisinio reguliavimo nuostatos.** Lietuvos Respublikos vietos savivaldos įstatymo 6 straipsnio 32 punktas, 16 straipsnio 2 dalies 36 punktas, Lietuvos Respublikos kelių įstatymo 13 straipsnis.

**Sprendimo projekto esmė.** Aprašu bus nustatoma darbų vykdymo keliuose ir jų apsauginėse zonose tvarka apskritus metus, bei naudojimosi vietinės reikšmės keliais tvarka, kai juose laikinai ribojamas sunkiasvorio transporto eismas vadovaujantis Lietuvos Respublikos kelių įstatymo ir Lietuvos Respublikos Vyriausybės patvirtinto Kelių priežiūros tvarkos aprašu. Darbų (išskyrus kelio remonto darbus) vykdymo, Rokiškio rajono savivaldybės vietinės reikšmės keliuose ir jų apsaugos zonose, patvirtintos tvarkos šiuo metu nėra. Tokie darbai vykdomi be suderinimo su vietinės reikšmės kelio valdytoju (Rokiškio rajono savivaldybės administracija) ir neturint tam leidimo (sutikimo).

 Kai atsiranda ypatingai didelė tikimybė sugadinti kelius, priimamas sprendimas Rokiškio rajono savivaldybės vietinės reikšmės keliuose laikinai apriboti sunkiasvorio transporto eismą, tačiau kaip rodo praktika, tai apriboja vietos gyventojų (ypatingai ūkininkų) galimybes atlikti neatidėliotinus sezoninius darbus. Medienos vežėjai šiuo laikotarpiu vadovaujasi Lietuvos Respublikos aplinkos ministro įsakymu patvirtinto Apvaliosios medienos gabenimo tvarkos aprašu ir ne vėliau kaip prieš vieną darbo dieną iki numatyto medienos gabenimo informavę seniūniją, įsigaliojusio laikino sunkiasvorio transporto ribojimo praktiškai nepaiso. Tokia situacija, kai vienos kategorijos vežėjams taikoma išimtis iškreipia esamą situaciją ir kelia vietos gyventojų nepasitenkinimą, todėl reikalingas teisinis reglamentavimas.

**Laukiami rezultatai.**

 Aprašu nustačius darbų vykdymo ir derinimo tvarką su vietinės reikšmės kelių valdytoju ir numačius galimybę visiems fiziniams ir juridiniams asmenims informuoti kelio valdytoją (savivaldybės administraciją, seniūniją) apie būtinybę važiuoti transporto priemonėmis, kurių masė su kroviniu ar be jo yra didesnė už nurodytą sprendime, kuriuo laikinai ribojimas eismas dėl ypatingai didelės tikimybės sugadinti kelius, atsiras galimybė vykdyti efektyvesnę kelių sugadinimo prevenciją, taikyti administracinio poveikio priemones bei išieškoti žalą.

 **Finansavimo šaltiniai ir lėšų poreikis**. Lėšų poreikio nėra.

**Suderinamumas su Lietuvos Respublikos galiojančiais teisės norminiais aktais.** Projektas galiojantiems teisės aktams neprieštarauja.

**Antikorupcinis vertinimas**. Atliktas teisės akto projekto antikorupcinis vertinimas, parengta pažyma.

Rokiškio rajono savivaldybės administracijos

Pandėlio seniūnijos seniūnas Algirdas Kulys